cyanic-selkie/wikianc huggingface dataset:
বর্জ্যপানি শোধন
বিদ্যুৎশক্তির চাহিদা
বর্জ্যপানি শোধন প্রক্রিয়াটি একটি নগরী, অঞ্চল বা দেশের বিদ্যুৎশক্তির সরবরাহের উপর বড় ধরনের চাপের সৃষ্টি করতে পারে। যেমন ২০১৫ সালে চীনের পৌর বর্জ্যপানি শোধনাগারগুলি তথা পয়োশোধনাগারগুলি ৫ হাজার ৩ শত ৫২ কোটি ঘনমিটার বর্জ্যপানি শোধন করে, যেগুলির পেছনে ২ হাজার ৫ শত ১৫ কোটি কিলোওয়াট-ঘণ্টা বিদ্যুৎশক্তি খরচ করতে হয়। মার্কিন যুক্তরাষ্ট্রের জাতীয় বিদ্যুৎ সরবরাহের প্রায় ৩% এবং পৌর বিদ্যুৎশক্তি চাহিদার প্রায় ৩০ থেকে ৬০% পৌর বর্জ্যপানি শোধনের সাথে জড়িত। আরেকটি হিসাব অনুযায়ী বিশ্বে উৎপাদিত বিদ্যুৎশক্তির ২%-এরও বেশি পানি সরবরাহ ও বর্জ্যপানি শোধনে ব্যবহৃত হয়। তাই বর্জ্যপানি শোধনাগারগুলি বৈশ্বিক উষ্ণায়ন ও জলবায়ু পরিবর্তনের মত পরিবেশগত সমস্যাগুলিতে নেতিবাচক অবদান রাখতে পারে। এই পরিস্থিতিতে নির্গম শোধিত জলপ্রবাহের গুণমান বজায় রেখে একই সাথে বিদ্যুৎশক্তি ব্যবহারে দক্ষতা বৃদ্ধি করা বর্জ্যপানি শোধনাগারগুলির জন্য একটি আবশ্যকীয় লক্ষ্যে পরিণত হয়েছে। বর্তমানে মাথাপিছু ২০ থেকে ৪৫ কিলোওয়াট-ঘণ্টা শক্তির ব্যবহার আদর্শ বা দক্ষ হিসেবে ধরা হয়।
দোদুল
দোদুল ( মাস্টার দোদুল নামে পরিচিত) একজন বাংলাদেশী চলচ্চিত্র অভিনেতা। তিনি লাখে একটা (১৯৯০) চলচ্চিত্রে শিশু চরিত্রে অভিনয়ের সুবাদে শ্রেষ্ঠ শিশু শিল্পী হিসেবে বাংলাদেশ জাতীয় চলচ্চিত্র পুরস্কার লাভ করেন।
পুরস্কার এবং মনোনয়ন
জাতীয় চলচ্চিত্র পুরস্কার
বলরেখা
থাম্ব|বলরেখা বিষয়ক চিত্র বলরেখা কোনো বলক্ষেত্রের কাল্পনিক রেখা, যার সাহায্যে ক্ষেত্রের দিক ও প্রাবল্য সম্পর্কে ধারণা লাভ করা যায়। বলরেখায় তীর চিহ্ন দিয়ে ক্ষেত্রের অভিমুখ দেখানো হয় এবং বলরেখাগুলির ঘনত্ব ক্ষেত্রের স্থানীয় প্রাবল্য সূচিত করে। দুটি বলরেখা কখোনো একে অপরকে অতিক্রম করেনা কারণ একটী বিন্দুতে ক্ষেত্রের একটি মাত্র দিক থাকতে পারে।
চৌম্বক বলরেখা
কোনো চৌম্বক ক্ষেত্রে একটি বিচ্ছিন্ন উত্তর মেরু কে মুক্তাবস্থায় স্থাপন করলে মেরুটি যে পথে পরিভ্রমণ করে তাকে চৌম্বক বলরেখা বলে। চৌম্বক বলরেখার সাহায্যে চৌম্বক ক্ষেত্রের প্রাবল্য ও অভিমুখ সম্পর্কে জানা যায়। চৌম্বক বলরেখাগুলির কোন শুরু বা শেষ নেই এরা বদ্ধ বর্তনী (closed loop), চুম্বকের বাইরে এরা উত্তর মেরু থেকে দক্ষিণ মেরু র দিকে এবং চুম্বকের ভিতরে দক্ষিণ মেরু থেকে উত্তর মেরুর দিকে যায়।
বৈদ্যুতিক বলরেখা
বৈদ্যুতিক বলরেখা দারা বৈদ্যুতিক ক্ষেত্রের প্রাবল্য ও অভিমুখ সম্পর্কে জানা যায়। এরকম কোনো বৈদ্যুতিক বা তড়িৎক্ষেত্রে কোনো একক পজিটিভ বা ধনাত্নক চার্জ কে স্থাপন করলে এটি যে পথে পরিভ্রমণ করে তাকে বৈদ্যুতিক বলরেখা বলে। বৈদ্যুতিক ক্ষেত্রের বেলায় বলরেখা কে বলের টিউব ও বলে। চৌম্বক বা বৈদ্যুতিক ক্ষেত্রে বলরেখার সঙ্গে অঙ্কিত স্পর্শক চৌম্বক এর দিক নির্দেশ করে, এবং বলরেখার সঙ্গে লম্বভাবে অবস্থিত এক বর্গসেন্টিমিটার ক্ষেত্রফলের মধ্য দিয়ে অতিক্রান্ত বলরেখার সংখ্যা চৌম্বক বা বৈদ্যুতিক ক্ষেত্রে প্রাবল্যের মান নির্দেশ করে। বৈদ্যুতিক বলরেখা ধনাত্নক চার্জ থেকে বের হয়ে ঋনাত্নক চার্জে শেষ হয়। পরিবাহীর ভিতরে কোনো বৈদ্যুতিক বলরেখা থাকে না।
জেসন ডেভিড ফ্র্যাঙ্ক
জেসন ডেভিড ফ্র্যাঙ্ক (সেপ্টেম্বর ৪, ১৯৭৩ - নভেম্বর ১৯, ২০২২) একজন আমেরিকান অভিনেতা এবং সমর শিল্পী ছিলেন। তিনি মাইটি মরফিন পাওয়ার রেঞ্জার্স এবং অন্যান্য পাওয়ার রেঞ্জার্স সিরিজে টমি অলিভারের ভূমিকার জন্য পরিচিত ছিলেন।
ব্যক্তিগত জীবন
ফ্র্যাঙ্ক খ্রিস্টান ছিলেন এবং বলেছিলেন যে তিনি তার ভাইয়ের মৃত্যুর পর গির্জায় যোগদান শুরু করেছিলেন। তিনি ১৯৯৪ সালে তার প্রথম স্ত্রী শনাকে বিয়ে করেন এবং এই দম্পতির দুজন ছেলে ও একজন মেয়ে ছিল। ২০০১ সালে তাদের বিবাহবিচ্ছেদ ঘটে। ২০০৩ সালে তিনি ট্যামীকে বিয়ে করেন এবং এই দম্পতির একজন কন্যা ছিল। ২০২২ সালে ট্যামী বিবাহবিচ্ছেদের জন্য আবেদন করেছিলেন। ফ্র্যাঙ্কের মৃত্যুর সময় তাদের মধ্যে পুনর্মিলন শুরু হয়েছিল।
২০১৭ সালে ফিনিক্স কমিকনে যোগ দেওয়ার সময় ম্যাথিউ স্টার্লিং নামে একজন তাকে লক্ষ্যবস্তু করে। স্টার্লিং কর্তৃক সোশ্যাল মিডিয়ায় হুমকির কারণে পুলিশ স্টার্লিংকে ফ্র্যাঙ্কের কাছে যাওয়ার আগেই গ্রেপ্তার করতে সক্ষম হয়েছিল। স্টার্লিং পরে অ্যারিজোনা স্টেট হাসপাতালে ২৫ এবং অর্ধ বছর সমর্পিত ছিল।
মৃত্যু
ফ্র্যাঙ্ক টেক্সাসে ১৯ নভেম্বর, ২০২২ সালে ৪৯ বছর বয়সে মারা যান। ৩০ নভেম্বর ফ্র্যাঙ্কের বিধবা, ট্যামী প্রকাশ করেন যে ফ্র্যাঙ্ক হতাশা এবং মানসিক সমস্যাগুলির সাথে লড়াই করছিলেন এবং তিনি আত্মহত্যা করে মারা গিয়েছিলেন। তারা একটি হোটেলে আলাদা কক্ষে অবস্থান করছিলেন। তার সাথে তার রুমে কথা বলার পর ট্যামী নিচে হোটেলের লবিতে চলে গেছিলেন। যখন সে ফ্র্যাঙ্কের ঘরে ফিরে গেল, তখন ফ্র্যাঙ্ক দরজা খুললো না। পুলিশ এসে দরজা খুলে ফ্র্যাঙ্ককে ঘরে মৃত অবস্থায় দেখতে পায়। ফ্র্যাঙ্ককে তার নিজ শহর ক্যালিফোর্নিয়ার কোভিনার ফরেস্ট লন মেমোরিয়াল পার্কে শায়িত করা হয়।
বোথনিয়া লাইন
বোথনিয়া লাইন (Botniabanan) হল উত্তর সুইডেনের একটি উচ্চগতি সম্পন্ন রেলপথ। দৈর্ঘ্যসম্পন্ন এই পথটি ক্র্যামফোরস বিমানবন্দর থেকে ওর্নস্কোল্ডসভিক হয়ে উমিয়া পর্যন্ত যায়। এখানে  গতিসম্পন্ন ট্রেনও চলতে পারে, তবে এর বেশি গতিতে কোন ট্রেনই চলতে পারে না।
ভূমিকা
২০১০ সালের আগস্টে এর কাজ শেষ হয়, এবং বোথনিয়া লাইন সুইডীয় রেলপথ ব্যবস্থার সাথে আরও উচ্চগতির যোগ করে।  গতির ট্রেনধারণে সক্ষম এই পথই দেশের উচ্চতম গতিসম্পন্ন ট্রেন। ক্র্যামফোরস বিমানবন্দর থেকে ওর্নস্কোল্ডসভিক হয়ে উমিয়া পর্যন্ত এর যাত্রাপথের দৈর্ঘ্য এবং এতে ১৪০টি সেতু ও ২৫ কিমি টানেল আছে।
সুইডীয় রাষ্ট্রের ৯১% ও ক্র্যামফোরস, ওর্নস্কোল্ডসভিক, নর্ডম্যালিং ও উমিয়ার সরকারের ৯% মালিকানাধীন প্রতিষ্ঠান বোটনিয়াব্যানান এবি এর নির্মাণকাজ শেষ করে। ১৯৯৯ সালে এর কাজ শুরু হয় এবং ২০০৫ সালের শেষের দিকে অর্ধেক কাজ শেষ হয়। ২০১০ সালের এর কাজ শেষ হবার পর এটি সুইডীয় পরিবহন প্রশাসন-এ যুক্ত হয়। যখন বোটনিয়াব্যানান এবি এর ব্যয় ২০৫০ সালের দিকে (অনুমিত) উঠিয়ে আনতে পারবে, এর মালিকানা রেলপথ প্রশাসনিক দপ্তরের নিকটে চলে যাবে।
ধারণা করা হয় যে বোথনিয়া লাইন সড়ক পরিবহন ব্যবস্থা ই৪ এর সাথে প্রতিদ্বন্দিতা করবে যা বর্তমানে মালবাহী ভারি পরিবহনের প্রধান ব্যবস্থা।
২০১০ সালের আগস্টে যাত্রীপরিবহন শুরু হয়, কিন্তু তখন কেবল উমিয়া থেকে ওর্নস্কোল্ডসভিকই যাওয়া হত। আডালসব্যানান-এর সর্বশেষ আধুনিকায়নের অর্থ হল ২০১২-এর এপ্রিলের আগে ওর্নস্কোল্ডসভিকের দক্ষিণে যাত্রা শুরু হবে না। এর পরবর্তী তারিখ ছিল আগস্ট, ২০১১ কিন্তু ইআরটিএমএস সংকেত সিস্টেম ইনস্টলেশন-জনিত সমস্যার ফলে এটি বাতিল করা হয়।
উদ্দেশ্য
উত্তর সুইডেনের সমুদ্রের উপকূল হয়ে কিছুটা রাস্তা দীর্ঘসময় প্রয়োজন ছিল, এর অন্যতম কারণ কম গতির ফলে বিদ্যমান প্রধান লাইনের ক্ষমতার অভাব, বক্রতা এবং অধিক ঢাল। বোথনিয়া লাইন ঐ অঞ্চলের মানুষের যাতায়াতও বৃদ্ধি করে, উমিয়া থেকে ওর্নস্কোল্ডসভিক যাবার যাত্রার সময় প্রায় ৪০-৫০ মিনিট কমিয়ে দেয়। এটি কম্যুটার ট্রেনের জন্যও উপযুক্ত যা একই দিকে ৬টি ট্রেন চলার সক্ষমতা রাখে।
প্রাকৃতিক রিজার্ভেশন এলাকা মাধ্যমে বিলম্বিত প্রসারণ
২০০৮ সালে রেলপথের মধ্যখান পরিবহনের জন্য প্রস্তুত হয় এবং ২০০৯ সালের অক্টোবর নাগাদ উত্তরাংশ ছাড়া সবখানে যাত্রা শুরুও হয়ে যায়। উমিয়ার নিকটবর্তী উত্তরাংশ ২০১০ সালের আগস্টের পূর্ব পর্যন্ত উমে নদীর ওপরকার সেতুর পরিবেশগত বিপর্যয়ের আশঙ্কায় করা মামলা চলায় কাজের মুখ দেখেনি। এই অঞ্চল সংরক্ষিত প্রকৃতি হিসেবে পরিচিত এবং পরিবেশবিদ ও প্রতিবেশী দেশেরা এর সম্পর্কে খুবই স্পর্শকাতর। এর বিকল্প স্থানটি উমিয়া বিমানবন্দরের নিকটে অবস্থিত হওয়ায় নিরাপত্তার কথা বলে ও বিমানবন্দরের ও নদীর নিচে টানেল খোঁড়ার কাজটি ব্যয়বহুল হওয়ায় তা বাদ দিতে হয়। আরো দক্ষিণের পথ গোটা রেলপথকেই আরো দীর্ঘ করে তুলবে ও খরচ বাড়াবে। এই বিতর্কের মূল অংশ ছিল যে সংরক্ষিত প্রকৃতির কাজ রেলপথ গড়ে ওঠার পড়ে করা হোক।
রেলপথের কাজ শেষ হবার পূর্বে কোন যাত্রীবাহী পরিবহন চালু ছিল না কারণ বৃহত্তম শহর উমিয়া রেলপথের সাথে সংযুক্ত ছিল না এবং কিছু মালবাহী পরিবহন ব্যবস্থা শেষ হওয়া পথ ব্যবহার করত।
সময়, দূরত্ব এবং গড় গতি
thumb|[[ইউরোপীয় পথ ই৪|ই৪-এর সমান্তরালে রেলপথ।]] thumb|[[ওভান্সজোর নিকটাবর্তী পথ।]]
রেলপথটি নিজেই ২৫০ কিমি/ঘণ্টা গতির মাত্রাধারণ করে। যখন এর গতি ২০০ কিমি/ঘণ্টা হয়, এটি পৃথিবীর উচ্চতম-গতিসম্পন্ন একক-পথের রেলপথ হয়। এর ট্রেনসমূহ প্রথম কয়েক বছর ১৮০-২০০ কিমি/ঘণ্টা গতিতে চলে যা ভবিষ্যতে আরো বৃদ্ধি পাবে।
২০০৮ সালের অক্টোবরে সাক্ষরকৃত রাষ্ট্রসমূহের মালিকানাধীন ট্রান্সিটিও লিজিং কোম্পানি আলস্টম, কোরাডিয়া ট্রেনসমূহ কেনার জন্য চুক্তি করে। এই ট্রেনসমূহ ২০১১ সালে পাঠানো হয় এবং তাদের উচ্চ গতি মাত্র ১৮০ কিমি/ঘণ্টা। স্টকহোম থেকে দূরে যাবার ট্রেনসমূহ, এসজে ট্রেনসমূহ এক৫৫ ২০০ কিমি/ঘণ্টা গতিতে যায়। যদিও সরবরাহকারীরা শীতকালে ২০০ কিমি/ঘণ্টা এর চেয়ে বেশি গতির নিশ্চয়তা দিতে পারে না, এখানের সুইডীয় আবহাওয়ায় এই গতিতে চলার কোনপ্রকার অভিজ্ঞতা এর নেই। "গ্রোনা টাগেট" নামক এক গবেষণা প্রকল্প শুধুমাত্র এর জন্যই চালানো হচ্ছে।
১৬ই অক্টোবর, ২০০৮-এ রেলপথের অংশগুলো মালবাহী ট্রেনের জন্য ব্যবহৃত হয়েছে, কিন্তু ম্যানুয়াল ট্রেন সুরক্ষা নিয়ন্ত্রণের মাধ্যমে।
কোন আলস্টম ট্রেন আগস্ট, ২০১০-এ; এর শুরুর সময়ে দেয়া হয়নি কারণ এর সরবরাহের সময় ছিল নিম্নে ২বছর। দক্ষিণ সুইডেনের জন্য উমিয়া-ওর্নস্কোল্ডসভিক ট্রাফিকের একটি ধরন রেজিনাকে ভাড়া করা হয়েছিল যার সর্বোচ্চ গতি ছিল ২০০ কিমি/ঘণ্টা। সুন্ডসভল্ল থেকে ও এর দিকে ট্রেনের যাতায়াত ২০১২-এর শরতে শুরু হয়। এসজি স্টকহোম-নার্ভিক ও গোটেবর্গ-লুলিয়া রুটে এবং রাত্রে ল্যাংসেলে-মেল্লানসেল-ওর্নস্কোল্ডসভিক-উমিয়া রুটে ২০১০-এর আগস্ট থেকে যাতায়াত করে। কিন্তু তারা প্রায়ই "ইআরটিএমএস"জনিত সমস্যার পুরানো লাইন বরাবর পুনর্নির্দেশিত হয়েছে।
স্টেশন
thumb|[[উমিয়া কেন্দ্রীয় স্টেশন|উমিয়া সিতে পথ শেষ হবে]] thumb|সেপ্টেম্বর, ২০১০-এ [[পূর্ব উমিয়া স্টেশন|পূর্ব উমিয়া]] প্রকল্পানুযায়ী ট্রেনগুলো থামবেঃ আডাল পথেঃ বোথনিয়া লাইনেঃ বড় স্টেশনে থামার ক্ষেত্রে কিছু ট্রেন অগ্রাধিকার পাবে।
সবচেয়ে বেশি ব্যবহার্য স্টেশন পূর্ব উমিয়াতে কারণ এটি বিশ্ববিদ্যালয় ও প্রধান হাসপাতাল থেকে হাঁটার ব্যবধানে অবস্থিত। কেন্দ্রীয় উমিয়া ২০১০-২০১১ সালে পুনর্নিমানের জন্য বন্ধ রাখা হয়েছে।
আডালসব্যানান
thumb|[[অ্যাঙ্গারম্যানালভেন-এর ওপরকার সেতু]] আডালসব্যানান রেলপথে অবস্থিত ক্র্যামফোরস বিমানবন্দরের কাছে বোথনিয়া লাইন সমাপ্ত হয়। এই পথটি ল্যাংসেলে-ক্র্যামফোরস-হার্নোস্যান্ড-সুন্ডসভল্ল পর্যন্ত যায়। সুন্ডসভল্লর সাথে সংযুক্ত পথের দূরত্ব ১০১ কিমি। ১৮৯০-১৯২৫ সালের দিকে এই রেলপথ নির্মিত হয়েছিল। পথটি অধিক বক্র এবং এর অবস্থা ভাল নয়। এটি মালবাহী ট্রেনই বহন করে থাকে এবং স্বল্প পরিমাণে যাত্রীবাহী রেল। উচ্চগতির উপযুক্ত করবার জন্য আডালসব্যানান-এর অবস্থা উন্নীত করা হবে যা ১০০-১৬০ কি.মি./ঘণ্টা গতিতে চলা যানও ধারণ করতে সক্ষম হবে। এর উত্তর হার্নোস্যান্ডের দিকে (মোট ২৯ কিমি) রাস্তা নতুন পথের সাথে পরিবর্তিত হবে যা বোথনিয়া লাইনের মত একই মানেই তৈরি। ২০১১ সালে এর কাজ শেষ হবে। এর প্রাক্তন পথ রেখে দেয়ার উদ্দেশ্য হল নতুন পথ একই স্থানে তৈরি করলে তুলনামূলক কম কষ্ট ও ব্যয় করতে হয় তবে একেবারে নতুন পথের জন্য খরচের পরিমাণটা বেড়ে যায় যেমনটা বোথনিয়া লাইনের ক্ষেত্রে হয়েছে। আডালসব্যানান-এর উন্নয়নের খরচ প্রায় ৬ বিলিয়ন এসইকে হবে।
পুরাতন প্রধান পথ
পুরাতন ও প্রধান রেলপথ থেকে উত্তর সুইডেন (ব্র্যাকে-বোডেন, "স্ট্যামব্যানান জেনোম ওভ্রে নরল্যান্ড") ১৮৮০-১৮৯৫ সালের দিকে নির্মিত হয়। এটি সামুদ্রিক উপকূল থেকে প্রায় ৩০-১০০ কিলোমিটার ভিতরের দিকে ছিল যেন সামরিক হামলা (বিমান তখন ছিল না) এড়ানো সম্ভব হয়। এটা খুব বাঁকা এবং অপেক্ষাকৃত খাড়া ছিল। এটি মালবাহী রেলের জন্য খোলা থাকবে এবং সম্ভবত কিছু যাত্রীবাহী রেলের জন্যও, যেমন ওস্টেরসান্ড-ব্র্যাকে-ল্যাংসেলে-ক্রামফোরস বিমান-উমিয়া।
উত্তর বোথনিয়া লাইন
উত্তর বোথনিয়া লাইন (নরবোটনিয়াব্যানান) হল উমিয়ার উত্তরে লুলিয়ার দিকে বোথনিয়া লাইনের প্রসারণ। এর দূরত্ব প্রায় ২৭০ কিমি, যা বোথনিয়া লাইনের চেয়ে বড়। এর প্রাথমিক নির্মাণকাজ সফল হয়েছে এবং পরিকল্পিত প্রকল্পের কাজ চলছে। এর সাথে রয়েছে একটি রুটের পছন্দ যা নির্মিত হবে। ২০২০ সালের দিকে এর কাজ শুরু হবার কথা ভাবা হচ্ছে তবে এরচেয়ে কিছুটা দেরীও হতে পারে।
উত্তর বোথনিয়া লাইন ও বোথনিয়া লাইন উভয়ের কাজ শেষ হলে অবিলম্বে ঘন এবং ভারী মালবাহী ট্রাফিক চলাচলজনিত খরচ হ্রাস পাবে। বাসের সাথে তুলনায় যাতায়াতের সময় কমে যাবে; উদাহরণস্বরূপ, সুন্দসবল্ল-উমিয়া থেকে যাতায়াতের সময় অন্তত ১.৫ ঘণ্টা হ্রাস করা হবে।
রঞ্জনা দেশমুখ
রঞ্জনা দেশমুখ (১৯৫৫ – ৩ মার্চ,২০০০) ১৯৭০ এবং ৮০ এর দশকের একজন জনপ্রিয় মারাঠি অভিনেত্রী ছিলেন। তিনি রঞ্জনা নামেই সুপরিচিত ছিলেন।
জীবন এবং কর্মজীবন
তিনি বৎসলা দেশমুখের কন্যা। জনপ্রিয় সিনেমা ব্যাক্তিত্ব ভি. শান্তরাম -এর সাথে তার এক আত্মীয়র বিবাহ হয়। ভি. শান্তরাম -এর হাত ধরেই চন্দনাচি চোলি আং আং জালি (১৯৭৫) ছবিতে অভিনয়ের মাধ্যমে সিনেমা জগতে তার পদার্পণ ঘটে। এরপর তিনি শান্তরামের পরবর্তী চলচ্চিত্র ঝুঁঞ্জ -এও প্রধান চরিত্রে অভিনয় করেন। আরে সংসার সংসার  (১৯৮০) এবং গুপ চুপ গুপ চুপ (১৯৮৩) এই দুই ছবিতে অভিনয়ের জন্য রঞ্জনা দুইবার সেরা অভিনেত্রী হিসাবে রাজ্য সরকারের কাছ থেকে পুরস্কৃত হয়েছেন। তার অন্যান্য গুরুত্বপূর্ণ চলচ্চিত্রগুলির মধ্যে রয়েছে সুশীলা, গন্ধলত গন্ধাল, মুম্বাইচা ফৌজদার, বিন কামাচা নভরা, খিচড়ি, চানি, জখমি বাঘিন, ভুজং এবং এক দাব ভুটাচা।
অভিনীত সিনেমা
তার অভিনীত কয়েকটি উল্লেখযোগ্য সিনেমা হল, আসলা নাভারা নাকো গা বাই, ভালু, ভুজঙ্গি, ছানি, দেবঘর, এক দাভ ভুতাচা, গুপচুপ গুপচুপ, হলদ কুঙ্কু, ঝমকি বাঘিন, ঝাঞ্ঝর, লক্ষ্মী ইত্যাদি
মৃত্যু
রঞ্জনা ভারতের মহারাষ্ট্র রাজ্যের মুম্বাইয়ের পারেলে তার বাসভবনে হৃদরোগে আক্রান্ত হয়ে মারা যান। মৃত্যুকালে তার বয়স ছিল ৪৫ বছর। তার মা বৎসলা দেশমুখ, নিজের সময়ের একজন বিখ্যাত চরিত্র অভিনেত্রী ছিলেন এবং তার খালা সন্ধ্যা ছিলেন সুপরিচিত হিন্দি চলচ্চিত্র অভিনেত্রী এবং ভি. শান্তরামের স্ত্রী।
৩ মার্চ ২০১১ তারিখে রঞ্জনার নির্বাচিত সিনেমা প্রদর্শনের মাধ্যমে জি টকিজ তাকে শ্রদ্ধা জানায় মহারাষ্ট্র সরকার তার স্মরণে একটি পুরস্কার ঘোষণা করেছে।
ফতিমা বানো
ফতিমা বানো হলেন একজন মহিলা কুস্তি (রেসলিং) প্রশিক্ষক। তিনি ভারতের মধ্যপ্রদেশ রাজ্যের ভোপালের একজন অধিবাসী। ঘর থেকে শুরু করে সমাজ পর্যন্ত বিরোধিতাকে গুরুত্ব না দিয়ে ফতিমা কুস্তিকে নিজের জীবনের সঙ্গে জড়িয়ে নিয়েছেন। তিনি দেশের প্রথম মহিলা কুস্তি প্রশিক্ষক।
ফতিমা বানো একটি মুসলিম পরিবারে জন্মগ্রহণ করেছিলেন। কাবাডি খেলার মাধ্যমে তিনি খেলাধুলায় তাঁর খেলোয়াড় জীবন শুরু করেন। তিনি তিনটি জাতীয় পদক জিতেছিলেন। তিনি সৈয়দ নসরুল্লার ঘরে জন্মগ্রহণ করেছিলেন, যিনি বিএইচএলে কাজ করতেন এবং তাঁর মা নিশা বেন ছিলেন একজন গৃহিণী। তিনি দেশের প্রথম এমন একজন মুসলিম মহিলা প্রশিক্ষক,  যিনি নিজের খরচে আন্তর্জাতিক স্তরে ২০ জন খেলোয়াড়ের শক্তি বাড়িয়েছিলেন। তিনি গীতা-ববিতা ফোগাট এবং সাক্ষী মালিককেও প্রশিক্ষণ দিয়েছেন। বর্তমানে, তিনি অলিম্পিক গেমসের জন্য ২৭ জন ছাত্রকে শেখাচ্ছেন যাদের মধ্যে ১২ জন মেয়ে এবং ১৫ জন ছেলে রয়েছে।
১৯৯৭ সালে, তাঁর কাবাডি কোচের পরামর্শ অনুযায়ী, তিনি পাঞ্জাবের পাতিয়ালায় যান এবং কুস্তিগীর হিসেবে প্রশিক্ষণ নেন। তাঁর প্রশিক্ষক শাকির নূরের নির্দেশনায়, তিনি বিভিন্ন জাতীয় ও আন্তর্জাতিক কুস্তি চ্যাম্পিয়নশিপে অংশগ্রহণ করেন এবং পুরস্কার জিতে নেন। তিনি ২০০৪ থেকে ২০১৬ সাল পর্যন্ত মধ্যপ্রদেশের ক্রীড়া বিভাগে প্রশিক্ষক হিসাবে পরিষেবা দিয়ে এসেছেন।
২০০১ সালে, ফতিমা বানোকে মধ্যপ্রদেশ রাজ্য সরকার কর্তৃক প্রদত্ত খেলাধুলার সর্বোচ্চ সম্মান বিক্রম পুরস্কার প্রদান করা হয়। তিনি এই অবস্থান অর্জনকারী প্রথম কুস্তিগীর ছিলেন।
মেওয়ান্দ জেলা
মেওয়ান্দ জেলা আফগানিস্তানের কান্দাহার প্রদেশের পশ্চিম অঞ্চলে অবস্থিত একটি জেলা।ভৌগোলিক অবস্থান অনুযায়ী জেলাটি পশ্চিমে হেলমান্দ প্রদেশ, উত্তরে ঘোরাক জেলা, উত্তর-পূর্বের খাকরেজ জেলা, পূর্বে ঝারী জেলা এবং দক্ষিণে পাঞ্জাবি জেলা সীমানা ঘিরে রেখেছে। ২০০৬ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ৫১,৯০০ জন। জেলাটির কেন্দ্রীয় শহরের নাম হুতাল,   যেটি জেলার কেন্দ্রীয় অংশে অবস্থিত। মহাসড়ক ১ (আফগানিস্তান) জেলাটির কেন্দ্রীয় অংশের মধ্য দিয়ে চলে গেছে এবং দক্ষিণ আফগানিস্তানের প্রধান দুটি শহর কান্দাহার ও লস্করগাহ সংযোগ করেছে।
কোলো তুরে
কোলো হাবিব টোরে একজন পেশাদার আইভরিয় ফুটবলার, যিনি বর্তমানে সেন্ট্রাল ডিফেন্ডার হিসেবে ম্যানচেস্টার সিটি এবং আইভরি কোস্টের হয়ে খেলছেন।
বাংলাদেশে বিদ্যুৎ বিপর্যয় ২০২২
বাংলাদেশে বিদ্যুৎ বিপর্যয় ২০২২ বলতে ২০২২ সালের ৪ অক্টোবর বাংলাদেশে বিদ্যুৎ সরবরাহের জাতীয় গ্রিডে বিপর্যয়ের কারণে ঢাকা, চট্টগ্রাম, ময়মনসিংহ সিলেট বিভাগসহ দেশটির পূর্বাঞ্চলের জেলাগুলোর বিদ্যুৎহীন হওয়াকে বোঝায়।
প্রেক্ষাপট
যমুনা সেতুর পূর্ব পাশের জাতীয় গ্রিডে দুপুর ২টা পাঁচ মিনিটে বিপর্যয় শুরু হয়, এই বিপর্যয়ের কারণে জাতীয় গ্রিড পূর্বাঞ্চলে সংযুক্ত পাওয়ার স্টেশনগুলো বন্ধ হয়ে গেলে রাজধানী ঢাকা, চট্টগ্রাম, সিলেট, ময়মনসিংহ বিভাগসহ বাংলাদেশের ৩২ জেলা চার ঘণ্টা পুরোপুরি বিদ্যুৎহীন ছিল। বিপর্যয়ের কারণ প্রকাশিত হয়নি, তবে বাংলাদেশ সরকারের বিদ্যুৎ, জ্বালানি ও খনিজ সম্পদ মন্ত্রণালয়ের বিদ্যুৎ বিভাগ বলেছে,
এইদিন বিকাল থেকে বঙ্গভবন সহ বিভিন্ন এলাকায় বিদ্যুৎ রিস্টোর হওয়া শুরু হয়, রাত নয়টায় রাজধানী ঢাকার বিভিন্ন এলাকায় বিদ্যুৎ আসতে শুরু করে।
প্রভাব
বিপর্যয়ের কারণে রাজধানী ঢাকাসহ সহ অন্যান শহরের রাষ্ট্রীয় গুরুত্বপূর্ণ স্থাপনা, বঙ্গভবন এবং গণভবন বিদ্যুৎহীন ছিল। বিদ্যুৎ না থাকায় শহরগুলোর রাস্তার বাতি ও বিদ্যুতের উপর নির্ভরশীল সবধরনের শিল্প প্রতিষ্ঠানের উৎপাদন বন্ধ ছিলো।  এর প্রভাবে টেলিযোগাযোগ ও ইন্টারনেট সেবাতেও বিঘ্ন‌ ঘটেছে। এছাড়া হাসপাতালগুলোতেও বিদ্যুৎ না থাকায় স্বাস্থ্য সেবা ব্যাহত হয়েছে। বিপর্যয় চলাকালে মোমবাতির ব্যাপক চাহিদা ও সংকট দেখা যায়।
এর প্রভাব কয়েকদিন পর্যন্ত বিদ্যমান ছিল, বন্ধ হয়ে যাওয়া বিদ্যুৎকেন্দ্রগুলো পুনরায় চালু করতে দুই দিনের বেশি সময় লেগেছে যার কারণে দেশজুড়ে লোডশেডিংয়ের পরিমাণ বেড়েছে।
পরবর্তীতে দায়িত্বে অবহেলার কারণে পাওয়ার গ্রিড কোম্পানি অব বাংলাদেশের সহকারী প্রকৌশলী ও উপ-সহকারী প্রকৌশলী পদের দুইজন কর্মকর্তাকে সাময়িক বহিষ্কার করা হয়।
আফ্রোদিতি
right|thumb|220px|আনুমানিক ৪১০ খ্রিস্টপূর্বাব্দের গ্রিক শিল্পকর্মে আফ্রোদিতি ও তাঁর প্রেমিক অ্যাডোনিস চিত্রিত হয়েছে।
আফ্রোদিতি বা অ্যাফ্রোডাইটি (Aphrodite,, ) গ্রিক পুরাণের প্রেম, আনন্দ, আবেগ এবং সৌন্দর্যের দেবী। রোমান পুরাণে আফ্রোদিতির প্রতিষঙ্গী চরিত্র ভেনাস। হেসিওডের থিওগোনি অনুসারে আফ্রোদিতির জন্ম সমুদ্রের ফেনা থেকে। ইউরেনাসপুত্র ক্রোনোস তার পিতার লিঙ্গ কর্তন করে সমুদ্রে নিক্ষেপ করলে সেই লিঙ্গ থেকে শুক্র সমুদ্রের জলে মিশে আফ্রোদিতির জন্ম হয়। তিনি দ্বাদশ অলিম্পিয়ানদের একজন।
জাভেদ মিয়াঁদাদ
টেস্ট ক্যারিয়ার
তিনি পাকিস্তানের হয়ে সর্বাধিক সংখ্যক টেস্ট ম্যাচ খেলেছেন।
দ্বিশত রান
৬ টি দ্বিশত রান রয়েছে তার।
জ্যাক কাউয়ি
জন কাউয়ি, ওবিই (Jack Cowie; জন্ম: ৩০ মার্চ, ১৯১২ - মৃত্যু: ৩ জুন, ১৯৯৪) অকল্যান্ডে জন্মগ্রহণকারী বিখ্যাত নিউজিল্যান্ডীয় আন্তর্জাতিক ক্রিকেটার ও আম্পায়ার ছিলেন। নিউজিল্যান্ড ক্রিকেট দলের পক্ষে ১৯৩৭ থেকে ১৯৪৯ সময়কালে মাত্র নয় টেস্ট খেলার সুযোগ পেয়েছেন। নিউজিল্যান্ডের সীমিত আকারের আন্তর্জাতিক ক্রিকেটে অংশগ্রহণ ও ১৯৩৯ থেকে ১৯৪৫ সময়কালে দ্বিতীয় বিশ্বযুদ্ধের দামামাই এর প্রধান কারণ ছিল। ঘরোয়া প্রথম-শ্রেণীর ক্রিকেটে অকল্যান্ডের প্রতিনিধিত্ব করেছেন। দলে তিনি মূলতঃ ডানহাতি ফাস্ট-মিডিয়াম বোলার ছিলেন। উদ্বোধনী বোলারের দায়িত্ব পালনের পাশাপাশি ডানহাতে নিচেরসারিতে ব্যাটিং করতেন 'বুল' ডাকনামে পরিচিত জ্যাক কাউয়ি। খেলোয়াড়ী জীবন থেকে অবসর নেয়ার পর ১৯৫৬ থেকে ১৯৫৯ সময়কালে ৩ টেস্টে আম্পায়ারের দায়িত্ব পালন করেছেন তিনি।
প্রারম্ভিক জীবন
নিচেরসারিতে কার্যকরী ডানহাতি ব্যাটসম্যান ও ডানহাতি ফাস্ট-মিডিয়াম বোলিংয়ের অধিকারী কাউয়ি ১৯৩২-৩৩ মৌসুমে অকল্যান্ডের পক্ষে প্রথম-শ্রেণীর ক্রিকেটে অংশগ্রহণ করতে শুরু করেন। এরপর ১৯৩৪-৩৫ মৌসুম থেকে প্লাঙ্কেট শীল্ডে নিয়মিত পদচারণা ছিল তার। ১৯৯৫ সালে তার সম্পর্কে উইজডেনের স্মরণীকায় উল্লেখ করা হয় যে, ব্যাটসম্যান হিসেবে তিনি যাত্রা শুরু করেন। তবে, অকল্যান্ড দলে অনেক প্রতিভাধর ব্যাটসম্যান থাকায় দলে নিজের অবস্থান নিশ্চিতকরণে তাকে বোলার হতে হয়েছিল। বোলার হিসেবে তিনি নিখুঁত বোলিং করতেন ও পিচে পড়ার পর বলকে বাঁক খাওয়ানোতে সক্ষমতা দেখাতেন। উইজডেন লক্ষ্য করে যে, পরবর্তীকালে বিখ্যাত নিউজিল্যান্ডীয় বোলার রিচার্ড হ্যাডলির বোলিং অনেকটাই তার মতো ছিল।
১৯৩৬-৩৭ মৌসুমের পূর্ব-পর্যন্ত ঘরোয়া ক্রিকেটে তেমন সফলতা পাননি। তবে, ঐ মৌসুমে চারটি প্রথম-শ্রেণীর খেলায় অংশ নিয়ে ২১ উইকেট পান। তন্মধ্যে, অকল্যান্ডে ওয়েলিংটনের বিপক্ষে প্রথমবারের মতো পাঁচ-উইকেট লাভ করেন। খেলায় তার বোলিং পরিসংখ্যান ছিল ৫/৮১। সুন্দর ক্রীড়াশৈলী প্রদর্শনের স্বীকৃতিস্বরূপ ১৯৩৭ সালে কার্লি পেজের নেতৃত্বে নিউজিল্যান্ড দলের সদস্যরূপে ইংল্যান্ড গমন করেন।
আন্তর্জাতিক ক্রিকেট
২৬ জুন, ১৯৩৭ তারিখে ইংল্যান্ডের বিপক্ষে জ্যাক কাউয়ি’র টেস্ট অভিষেক ঘটে। ১৯৩৭ সালের সফরের বিষয়ে উইজডেন মন্তব্য করে যে, দলের অসাধারণ খেলোয়াড় ছিলেন কাউয়ি। এ সফরের পূর্বে তিনি মাত্র ৪৫টি প্রথম-শ্রেণীর উইকেট পেয়েছিলেন। ইংল্যান্ড ও আয়ারল্যান্ড সফরে তিনি ১৯.৯৫ গড়ে ১১৪টি উইকেট তুলে নেন। সফরকারী দলের বোলিং গড়ে ও সংগ্রহের দিক দিয়ে তিনি অপ্রতিদ্বন্দ্বী ছিলেন। উইজডেন জানায়, কেবলমাত্র প্রথমসারির ফাস্ট-মিডিয়াম বোলারই ছিলেন না তিনি, বরং বর্তমান যুগের ক্রিকেটে তার ধরনের যে-কোন বোলারের সমমানের ছিলেন। নিউজিল্যান্ডে তার সাথে কিংবা বিপক্ষে যেভাবে বিষ্ময়াভূত ছিলেন তেমনি তিনি ইংরেজ উইকেটে প্রদর্শন করেছেন। সঠিক দিক ও নিশানা বজায় রেখে প্রায়শঃই তিনি অফ-ব্রেক বোলিং করতেন। তিনি বলকে লিফট ও সুইং করাতে পারতেন। ফলে বোলার হিসেবে তাকে সেরা ব্যাটসম্যানেরা সমীহ করে চলতো।
ইংল্যান্ডের আবহাওয়ায় খুব দ্রুত নিজেকে মানিয়ে নেন। প্রথম প্রস্তুতিমূলক খেলায় সারের বিপক্ষে পাঁচ উইকেট পান। অক্সফোর্ড বিশ্ববিদ্যালয়ের বিপক্ষে প্রথম ইনিংসে তিনি ৬/৫০ পান যা তার খেলোয়াড়ী জীবনের সেরা বোলিং পরিসংখ্যান ছিল। তন্মধ্যে, এক পর্যায়ে ২১ বলে পাঁচ রান দিয়ে চার উইকেট পান। জুন মাসের শেষদিকে প্রথম টেস্ট শুরুর পূর্বে কাউয়ি ৩২টি প্রথম-শ্রেণীর উইকেট লাভ করেন।
লর্ডসে তার টেস্ট অভিষেক ঘটে। ইংল্যান্ডের পক্ষে অভিষেক ঘটা উদ্বোধনী ব্যাটসম্যানদ্বয় - লিওনার্ড হাটন ও জিম পার্কস, সিনিয়র উভয় ইনিংসেই তার শিকারে পরিণত হন। ঐ টেস্টে হাটন দুই ইনিংস মিলিয়ে মাত্র ১ রান তুলতে পেরেছিলেন। এছাড়াও প্রথম ইনিংসে চার্লস বার্নেট ও বিল ভোসকে আউট করে ৪/১১৮ বোলিং পরিসংখ্যান গড়েন। দ্বিতীয় ইনিংসে ইংল্যান্ড ইনিংস ঘোষণা করার পূর্বে চার উইকেট হারায়। এ সময় তার পরিসংখ্যান ছিল ২/৪৯। খেলাটি ড্রয়ে পরিণত হয়।
লর্ডস টেস্টের পর কাউয়ি টানটনে সমারসেটের বিপক্ষে আট উইকেট পান। তন্মধ্যে, দ্বিতীয় ইনিংসে ৫/৬০ লাভ করেন। তবে সফরের মাঝামাঝি সময়ে অনুষ্ঠিত অন্যান্য খেলায় কম সফলতা পান। এ সময় উইজডেন জুলাইয়ে স্কটল্যান্ড সফরের পূর্বে বিশ্রামের সুযোগ লাভের পরিভাষা ব্যবহার করে।
ম্যানচেস্টারে সিরিজের দ্বিতীয় টেস্ট শুরু হয়। ঠাণ্ডা আবহাওয়ায় ইংল্যান্ড জয়ী হয়। উইজডেনের ভাষায়, বিশাল ব্যবধানের জয়। তবে, কাউয়ির জন্য খেলাটি স্মরণীয় হয়ে থাকবে। প্রথম ইনিংসে ৪/৭৩ লাভের পর দ্বিতীয় ইনিংসে ৬/৬৭ লাভ করে। খেলায় তিনি ১০/১৪০ পান। এরফলে প্রথম নিউজিল্যান্ডীয় হিসেবে টেস্টে ১০ উইকেট লাভ করেন। ৩৮ বছর পর্যন্ত তার এ অর্জনটি টিকেছিল। উইজডেন এ প্রসঙ্গে লিখে যে, তিনি স্ট্যাম্প বরাবর বোলিং করেছিলেন। কোন কোন সময় ধীরগতিসম্পন্ন পিচ ও ভেজা বলকে নিয়ে ক্রীড়াশৈলীতে প্রভূত্ব দেখিয়েছেন।
ওভালে সিরিজের তৃতীয় টেস্ট অনুষ্ঠিত হয়। তবে, বৃষ্টি ব্যাপক বাঁধার প্রাচীর গড়ে তোলে। ঐ গ্রীষ্মে কাউয়ি তুলনামূলকভাবে কম সফলতা লাভ করেন। তাস্বত্ত্বেও প্রথম ইনিংসে ইংল্যান্ডের সাত উইকেট পতনের তিনটিতেই তার প্রত্যক্ষ অংশগ্রহণ ছিল। ২০.৭৮ গড়ে সিরিজে ১৯ উইকেট লাভ করে দলের শীর্ষস্থানীয় বোলার হন। দ্বিতীয় সর্বাধিক সফলতম বোলার ছিলেন গিফ ভিভিয়ানের আট উইকেট লাভ করা। এছাড়াও, সিরিজে তিনি সর্বাধিক উইকেট শিকারী ছিলেন।
সফরের বাদ-বাকী প্রথম-শ্রেণীর খেলাগুলোয়ও তার চমৎকার ক্রীড়াশৈলী অব্যাহত রাখেন। কম্বাইন্ড সার্ভিসেসের বিপক্ষে আট উইকেট পান। তন্মধ্যে, দ্বিতীয় ইনিংসে পেয়েছিলেন ৫/৩৬। এরপর হ্যাম্পশায়ারের বিপক্ষে পাঁচ এবং কেন্ট ও সাসেক্সের খেলায় সাতটি করে উইকেট পেয়েছিলেন।
ফোকস্টোন উৎসবের খেলায় ইংরেজ একাদশের বিপক্ষে সাত উইকেট লাভের পাশাপাশি প্রথম উইকেটটি ঐ মৌসুমে কাউয়ির শততম উইকেট ছিল। ইংল্যান্ডে চূড়ান্ত খেলাটি স্কারবোরায় এইচ. ডি. জি. লেভেসন গাওয়ার একাদশের বিপক্ষে অনুষ্ঠিত হয়। খেলায় তিনি ৩৬ রানে আউট হন যা ঐ সময়ে তার সেরা সংগ্রহ ছিল। নবম উইকেটে টম লরির সাথে জুটি গড়ে ৭৪ রান তুলেন।
নিউজিল্যান্ডে প্রত্যাবর্তন
১৯৩৭ সালে ইংল্যান্ড সফরের পর উইজডেন মন্তব্য করে যে, যদি তিনি অস্ট্রেলীয় হতেন তাহলে বয়সের দিক দিয়ে বিষ্ময়ের কারণ হয়ে দাঁড়াতেন।
১৯৪৫-৪৬ মৌসুমে প্রথম-শ্রেণীর ক্রিকেটের প্রচলন নিয়মিতভাবে অনুষ্ঠিত হলে ডন ব্র্যাডম্যানবিহীন অবস্থায় তুলনামূলকভাবে সেরা দলকে নিয়ে বিল ব্রাউনের নেতৃত্বে অস্ট্রেলিয়া দল নিউজিল্যান্ড গমন করে। দলটি পাঁচটি প্রথম-শ্রেণীর খেলায় অংশ নেয়। নিউজিল্যান্ডের বিপক্ষে অনুষ্ঠিত খেলাটি পরবর্তীতে টেস্ট খেলার মর্যাদা পায়। নিম্নমূখী রানের খেলাটি দুইদিনেই নিজেদের অনুকূলে নিয়ে আসে সফরকারী অস্ট্রেলিয়া দল। প্রথম ইনিংসে স্বাগতিকরা ৪২ ও দ্বিতীয় ইনিংসে মাত্র ৫৪ রানে অল-আউট হয়। অস্ট্রেলিয়া দল ১৯৯/৮ করে ইনিংস ঘোষণা করে। তাস্বত্ত্বেও তিনি ৪০ রান খরচায় ছয় উইকেট পান। এটিই তার টেস্টে সেরা বোলিং পরিসংখ্যান ছিল।
পরের ১৯৪৬-৪৭ মৌসুমে নিউজিল্যান্ড আরও একটি টেস্টে অংশ নেয়। অ্যাশেজ সিরিজে হেরে ইংরেজ দল নিউজিল্যান্ড সফরে আসে। টেস্টটি বৃষ্টির কবলে পড়ে। এ টেস্টে কাউয়ি বলসহ অপ্রত্যাশিতভাবে ব্যাট হাতে সেরা ক্রীড়ানৈপুণ্য প্রদর্শন করেন। নিউজিল্যান্ডের একমাত্র ইনিংসে তিনি ৪৫ রান তুলেন যা টেস্টে তার সর্বোচ্চ ব্যক্তিগত সংগ্রহ। নবম উইকেট জুটিতে টম বার্টের সাথে ৬৪ রান তুলেন। এরপর বোলিং উদ্বোধনে নেমে প্রথম ওভারেই সিরিল ওয়াশব্রুকের উইকেট লাভ করে। ইংল্যান্ডের পতন ঘটা সাত উইকেটের ছয়টি তুলে নেন ৮৩ রানের বিনিময়ে।
১৯৪৭-৪৮ ও ১৯৪৮-৪৯ মৌসুমে ঘরোয়া সীমিত ওভারের খেলায় কাউয়ি আরও উইকেট পান। তবে এরজন্য তুলনামূলকভাবে বেশ রান প্রদান করতে হয়েছিল তাকে। তাস্বত্ত্বেও, ওয়াল্টার হ্যাডলি’র নেতৃত্বে ১৯৪৯ সালে দ্বিতীয়বারের মতো ইংল্যান্ড সফরে স্বয়ংক্রিয়ভাবে নির্বাচিত হন।
ইংল্যান্ড সফর
৩৭ বছর বয়সেও দলের অন্যতম অমূল্য রত্ন হিসেবে বিবেচিত ছিলেন জ্যাক কাউয়ি। তবে, উষ্ণ ও শুষ্ক গ্রীষ্মে পিচ থেকে তেমন সহায়তা পাননি তিনি। উইজডেনের ভাষ্য মতে, তারা তাকে বিচারের বাইরে রেখেছিল।
খেলোয়াড়ী জীবনে প্রথমবারের মতো এ সফরে আঘাতে জর্জরিত হন। উইজডেন মন্তব্য করে যে, তার আঘাত তেমন গুরুতর ছিল না। তৃতীয় ও চতুর্থ টেস্টের মাঝামাঝি তিন সপ্তাহ খেলার বাইরে অবস্থান করেন তিনি। এ আঘাতের ফলে সফরের ৩২টি প্রথম-শ্রেণীর খেলার মধ্যে ১৮টিতে অংশগ্রহণ করা তার পক্ষে সম্ভবপর হয়। ২৭.১৩ গড়ে ৫৯ উইকেট পান। এছাড়াও, তার ব্যাটিং তেমন কথা বলেনি। কেবলমাত্র স্কটল্যান্ডের বিপক্ষে প্রথম-শ্রেণীর খেলায় ৪৭ রান তুলতে পেরেছিলেন। এ খেলাতেই তিনি দ্বিতীয় ইনিংসে ৬/৬৬ পান। সফরের শুরুতে লিচেস্টারশায়ারের বিপক্ষে সেরা বোলিং পরিসংখ্যান গড়েন ৬/৫৪।
গ্রীষ্মের চার টেস্টের সবকটিতেই অংশ নেন। সবকটি টেস্টই ড্রয়ে পরিণত হয়। প্রথম খেলায় প্রথম দিনে ৩৬ ওভার বোলিং করেন। একমাত্র বোলার হিসেবে তিনি ইংল্যান্ডের জন্য ভয়ঙ্কর ছিলেন। প্রথম ইনিংসে ১২৭ রান দিয়ে পাঁচ উইকেট পান। কিন্তু মাংসপেশীতে টান পড়ায় ব্যাটিংকালে রানারের প্রয়োজন পড়ে। দ্বিতীয় ইনিংসে তিনি বোলিং করতে পারেননি।
দ্বিতীয় টেস্টের পূর্বেই সুস্থ হন। তবে কোন প্রথম-শ্রেণীর খেলায় অংশ নেননি। কাউয়ি বেশ লম্বা স্পেলে বোলিং করতেন। সঠিকমানের দ্রুতগতিসম্পন্ন পেস করলেও বেশ কয়েকবার বলকে মারতে প্রলুদ্ধ করেন তিনি। গরমে তিনি ক্লান্ত হয়ে পড়েন। ৬৪ রানে ২ উইকেট পান। তৃতীয় খেলায় নিউজিল্যান্ডের বোলিং আক্রমণে বিরাট ভূমিকা রাখেন। ৯৮ রান দিয়ে ৩ উইকেট তুলে নেন। এ সময় ইংল্যান্ড রানের জন্য ছটফট করছিল। সফরের চতুর্থ ও চূড়ান্ত টেস্টে আবারও গরমের মোকাবেলা করতে হয় তাকে। ফেন ক্রেসওয়েলকে সাথে নিয়ে ইংরেজ উইকেটগুলো ভাগাভাগি করে নেন। তবে তার চার উইকেট লাভে ১২৩ রান ব্যয় করতে হয় ও ইনিংসের শেষদিকে বেশ কার্যকরী বোলিং করেছিলেন।
এ সিরিজে গড়ের দিক দিয়ে যে-কোন নিউজিল্যান্ডীয়ের তুলনায় শীর্ষে ছিলেন। ৩২.২১ গড়ে ১৪ টেস্ট উইকেট পান। তবে, উইকেট লাভের দিক দিয়ে বামহাতি স্লো বোলার টম বার্ট ১৭ উইকেট পান। কিন্তু এর জন্য তাকে ৩৩ রানের বেশি রান খরচ করতে হয়েছিল।
এ সফরের শেষদিকে মিডলসেক্সের বিপক্ষে আরও একবার পাঁচ উইকেট পেয়েছিলেন জ্যাক কাউয়ি। পরবর্তীতে এটিই প্রথম-শ্রেণীর ক্রিকেটে সর্বশেষ উল্লেখযোগ্য বোলিংরূপে বিবেচিত হয়েছিল।
অবসর
ইংল্যান্ড থেকে ফিরে আসার পর ওয়েলিংটনে বীমা পেশায় যোগ দেন। ১৯৪৯-৫০ মৌসুমে নিউজিল্যান্ডের ঘরোয়া ক্রিকেটে অকল্যান্ডের পক্ষে আরও একটি খেলায় অংশ নিয়েছিলেন তিনি। প্রতিপক্ষ ছিল টেস্টবিহীন অস্ট্রেলিয়া দল। এরপরই তিনি খেলোয়াড়ী জগৎ থেকে অবসর গ্রহণ করেন।
খেলোয়াড়ী জীবন থেকে অবসর নেয়ার পর ১৯৫৬ সালে টেস্ট আম্পায়ার হিসেবে অভিষেক ঘটে জ্যাক কাউয়ির। সর্বমোট তিনটি টেস্ট খেলা পরিচালনা করার সুযোগ হয় তার। ১৯৫৯ সালে ল্যাঙ্কাশায়ারের ল্যাঙ্কাস্টার পার্কে টেস্ট খেলায় আম্পায়ারের ভূমিকায় অবতীর্ণ হয়েছিলেন। উইকেটের অপর প্রান্তে তাকে যোগ্য সহায়তা করেন এরিক টিন্ডিল। তিনদিনের মধ্যেই ইংল্যান্ড দল ইনিংস ও ৯৯ রানে জয় পায়। খেলার উল্লেখযোগ্য দিক ছিল টেড ডেক্সটারের ১৪১ রান ও টনি লকের ৫/৩১ ও ৬/৫৩ বোলিং পরিসংখ্যান।
শীত মৌসুমে পেশাদার ফুটবলেও অংশ নেন। অকল্যান্ডের পক্ষে ১৪ মৌসুমে গোলরক্ষকের ভূমিকায় অবতীর্ণ হন। পরবর্তীকালে নিউজিল্যান্ড ফুটবল পরিচালনা পরিষদে যোগ দেন। ১৯৭২ সালে ওবিই পদবীতে ভূষিত হন। ১৯৭২ থেকে ১৯৭৮ সময়কালে ওশেনিয়া ফুটবল কনফেডারেশনের সভাপতির দায়িত্ব পালন করেন।
ব্যক্তিগত জীবন
১৯৩৬ সালে নায়রি ওয়ালেন নাম্নী এক রমণীর পাণিগ্রহণ করেন। এ দম্পতির দুই কন্যা ছিল। অস্ট্রেলিয়া ও নিউজিল্যান্ড ইন্স্যুরেন্স গ্রুপ টি এন্ড জি মিউচুয়াল লাইফ এসুরেন্স সোসাইটিতে ৪৭ বছর কাজ করেছেন।
৩ জুন, ১৯৯৪ তারিখে ৮২ বছর বয়সে ওয়েলিংটনের লোয়ার হাট এলাকায় জ্যাক কাউয়ি’র দেহাবসান ঘটে।
শহীদ এস এ মেমোরিয়াল পলিটেকনিক ইনস্টিটিউট
শহীদ এস এ মেমোরিয়াল পলিটেকনিক ইনস্টিটিউট বাংলাদেশের ঢাকায় অবস্থিত একটি বৃহত্তম বেসরকারি পলিটেকনিক ইনস্টিটিউট। এটি আধুনিক বাংলাদেশের প্রাচীনতম পলিটেকনিক একাডেমিয়া। ২০১২ সালে এই পলিটেকনিক ইনস্টিটিউটের যাত্রা শুরু হয়। ঐতিহ্যগত সাংস্কৃতিক মূল্যবোধকে আত্মস্থ করে সর্বোচ্চ মানের দক্ষ ও প্রশিক্ষিত জনশক্তি তৈরি করতে প্রযুক্তিগত শিক্ষা ও গবেষণায় উৎকর্ষের একটি প্রতিষ্ঠান গড়ে তোলার চেষ্টা করে। এই পলিটেকনিক ইনস্টিটিউটের সংক্ষিপ্ত নাম সাম্পি (ইংরেজীতে- SAMPI), যা এই পলিটেকনিক ইনস্টিটিউটের পুরো নাম শহীদ এস এ মেমোরিয়াল পলিটেকনিক ইনস্টিটিউট (ইংরেজীতে- Shahid S A Memorial Polytechnic Institute) থেকে সংক্ষিপ্ত রুপে নেওয়া হয়েছে।
অবস্থান
শহীদ এস এ মেমোরিয়াল পলিটেকনিক ইনস্টিটিউট উত্তরা ঢাকায় অবস্থিত। হাউস নং: ২০, রোড নং: ১৩, ১০ নং সেক্টর। কামারপাড়া বাস স্ট্যান্ড সংলগ্ন, উত্তরা মডেল টাউন, ঢাকা ১২৩০, ঢাকা ডিভিশন, বাংলাদেশ।
ক্যাম্পাস
মূল ক্যাম্পাসে রয়েছে পাঁচ তলা বিশিষ্ট একটি ভবন, অফিস, লাইব্রেরী, যা আধুনিক যন্ত্রপাতি সমৃদ্ধ।
প্রযুক্তি/বিষয়
একাডেমিক প্রযুক্তি সমূহের মধ্যে রয়েছে
আফ্রিকার ভাষা
থাম্ব|আফ্রিকার ভাষা পরিবার এই নিবন্ধে আফ্রিকার ভাষা নিয়ে আলোচনা করে হয়েছে। বিশ্বের সব মহাদেশের মধ্যে আফ্রিকাতেই সবচেয়ে বেশি সংখ্যক ভাষা প্রচলিত। ভাষাবিজ্ঞানীরা ধারণা করেন আফ্রিকাতে কমপক্ষে ২১৪০টি স্বতন্ত্র ও জীবন্ত ভাষা আছে। কেউ কেউ মনে করেন আফ্রিকান ভাষার সংখ্যা এর চেয়েও বেশি। এই ভাষাগুলির মধ্যে প্রায় ৫০টি ভাষাতে বক্তাসংখ্যা ৫ লাখ বা তার ঊর্ধ্বে। বেশির ভাগ আফ্রিকান ভাষাতেই বক্তাসংখ্যা খুবই কম। উদাহরণস্বরূপ, তানজানিয়ার হাদজা ভাষাটিতে মাত্র প্রায় ২০০ লোক কথা বলেন।
সবচেয়ে বেশি প্রচলিত দুইটি আফ্রিকান ভাষা হল সোয়াহিলি ও হাউসা ভাষা। সোয়াহিলি ভাষাতে প্রায় ৫ কোটি লোক কথা বলেন; এরা বেশির ভাগই পূর্ব ও মধ্য আফ্রিকাতে বাস করেন। অন্যদিকে হাউসা ভাষাতে প্রায় আড়াই কোটি লোক কথা বলেন; এদের বেশির ভাগ নাইজেরিয়াতে বাস করেন। অন্যান্য বড় আফ্রিকান ভাষার মধ্যে আছে সেনেগাল, ক্যামেরুন ও চাদে প্রচলিত ফুলফুলদে ভাষা; নাইজেরিয়া ও বেনিনে প্রচলিত ইয়োরুবা ভাষা এবং নাইজেরিয়ার ইগবো ভাষা।
আফ্রিকাতে প্রচলিত কিছু ভাষা আফ্রিকার নিজস্ব ভাষা নয়। উত্তর আফ্রিকার অধিকাংশ লোক আরবি ভাষায় কথা বলেন। ৭ম শতক থেকে ১১শ শতকে আরব থেকে আগত অভিবাসীরা আরবি ভাষার প্রচলন করে। মাদাগাস্কারে প্রচলিত মালাগাসি ভাষাটি একটি অস্ট্রোনেশীয় ভাষা; এটি ইন্দোনেশিয়া থেকে এসেছে। ১৬শ শতক থেকে ইউরোপীয় ঔপনিবেশিকেরা আফ্রিকাতে ইংরেজি ভাষা, ফরাসি ভাষা, ওলন্দাজ ও পর্তুগিজ ভাষার প্রচলন ঘটান। দক্ষিণ আফ্রিকাতে বসতিস্থাপনকারী ওলন্দাজেরা আফ্রিকান্স নামের একটি জার্মানীয় ভাষাতে কথা বলে।
শ্রেণীবিভাজন
মার্কিন ভাষাবিজ্ঞানী জোসেফ এইচ গ্রিনবার্গ সর্বপ্রথম আফ্রিকান ভাষাগুলির অণুপুঙ্খ শ্রেণীকরণ করেন। ১৯২৩ সালে প্রকাশিত The Languages of Africa নামের গ্রন্থে তিনি আফ্রিকান ভাষাগুলির উৎস ও ইতিহাস অণুসন্ধান করেন এবং এগুলিকে চারটি প্রধান দলে ভাগ করেন: নাইজার-কঙ্গো, আফ্রো-এশীয়, নাইলো-সাহারান এবং খোইসান। বর্তমানে নাইজার-কঙ্গো পরিবারটি ভাষাভাষীয় সংখ্যার দিক থেকে বৃহত্তম। এই পরিবারের অন্তর্গত ভাষাগুলিতে ৩০ থেকে ৪০ কোটি লোক কথা বলেন। আফ্রো-এশীয় পরিবারটি ২য় বৃহত্তম; এর ভাষাগুলিতে ২০ থেকে ৩০ কোটি লোক কথা বলেন। নাইলো-সাহারান ভাষাগুলিতে প্রায় ৩ কোটি এবং খোইসান ভাষাগুলিতে প্রায় ২ থেকে ৩ লাখ লোক কথা বলেন। বহু আফ্রিকান একাধিক ভাষাতে কথা বলতে পারেন।
উপরের শ্রেণীকরণ করতে গিয়ে গ্রিনবার্গ অনেকগুলি আফ্রিকান ভাষা থেকে কতগুলি প্রাথমিক শব্দের তালিকা নিয়ে সেগুলির তুলনা করেন। তিনি শব্দের রূপ এবং ব্যাকরণিক সংগঠনগুলির কাজেরও তুলনা করেন। যেসব ভাষা একই পরিবারের অন্তর্ভুক্ত, সেগুলির শব্দভাণ্ডারে একই ধরনের শব্দ দেখতে পাওয়া যায়। এগুলির ব্যাকরণিক বৈশিষ্ট্যগুলিও একটি অভিন্ন উৎস অর্থাৎ বর্তমানে বিলুপ্ত কোন আদি প্রত্ন-ভাষা থেকে উৎসারিত। উদাহরণস্বরূপ, সোয়াহিলি ভাষাটি বান্টু ভাষা পরিবারের একটি ভাষা। সমস্ত বান্টু ভাষাই ক্যামেরুন ও পশ্চিম নাইজেরিয়াতে প্রচলিত একটি আদিভাষা থেকে এসেছে বলে ধারণা করা হয়।
নাইজার-কঙ্গো ভাষাপরিবার
নাইজার-কঙ্গো পরিবারের ভাষাগুলিতে ৩০ থেকে ৪০ কোটি লোক কথা বলেন। এই ভাষা পরিবারটি সাতটি প্রধান উপপরিবারে বিভক্ত। এদের মধ্যে ছয়টি উপপরিবারের ভাষাগুলিতে পশ্চিম আফ্রিকার বিভিন্ন দেশ এবং মধ্য আফ্রিকান প্রজাতন্ত্রের মানুষেরা কথা বলেন। সপ্তম উপপরিবারের একটি শাখা বান্টু পরিবারের ভাষাগুলি আফ্রিকার দক্ষিণ অঞ্চলে প্রচলিত। নাইজার-কঙ্গো পরিবারের উপপরিবারগুলি হল বেনুয়ে-কঙ্গো (এর মধ্যে আছে বান্টু শাখা), পশ্চিম আটলান্টিক, মান্দে, ভোল্টীয়, কোয়া, আদামাওয়া পূর্ব এবং কর্দোফানীয় ভাষাসমূহ। প্রায় ৫ হাজার বছর আগে প্রচলিত একটি প্রত্ন-ভাষা থেকে নাইজার-কঙ্গো পরিবারের ভাষাগুলির উদ্ভব হয়েছে।
নাইজার-কঙ্গো পরিবারের সবচেয়ে বড় শাখাটি হল বেনুয়ে-কঙ্গো উপপরিবার। বান্টু ভাষাগুলি এর একটি শাখা, এবং এই ভাষাগুলিতে প্রায় ১০ কোটি লোক কথা বলেন। প্রত্ন-বান্টু ভাষাটি পূর্ব নাইজেরিয়া ও ক্যামেরুনে প্রচলিত ছিল। নৃবিজ্ঞানী ও ঐতিহাসিক ভাষাবিজ্ঞানীদের মতে আজ থেকে ৩ থেকে ৪ হাজার বছর আগে এই আদিভূমি থেকে অভিবাসীদের তিনটি বড় বড় তরঙ্গ ছড়িয়ে পড়ে। তাদের মতে প্রথম তরঙ্গটি উত্তর বান্টু ভাষা তৈরি করেছিল। দ্বিতীয় ও তৃতীয় তরঙ্গগুলি থেকে জন্ম নেয় পশ্চিম বান্টু ভাষাসমূহ ও পূর্ব বান্টু ভাষাগুলি। আফ্রিকার সবচেয়ে বেশি প্রচলিত ভাষা সোয়াহিলি ভাষাটি একটি পূর্ব বান্টু ভাষা। অন্যান্য বান্টু ভাষার মধ্যে আছে দক্ষিণাঞ্চলীয় আফ্রিকার শোনা ভাষা, ত্‌সোয়ানা ভাষা, জুলু ভাষা ও ক্‌হোসা ভাষা; পূর্বাঞ্চলীয় আফ্রিকার কিকুয়ু ভাষা, কিসুকুমা ভাষা ও লুও ভাষা; এবং মধ্য আফ্রিকাতে প্রচলিত কিকোঙ্গো ভাষা, কিনিয়ারওয়ান্দা ভাষা ও কিরুন্দি ভাষা।
পশ্চিম আটলান্টিক উপপরিবারের ভাষাগুলি আফ্রিকার আটলান্টিক মহাসাগরীয় উপকূলে, সেনেগাল থেকে চাদ পর্যন্ত, প্রচলিত। এগুলির মধ্যে ফুলফুলদে ভাষাটি প্রধান; এই ভাষায় সেনেগাল, ক্যামেরুন ও চাদের প্রায় ১ কোটি ৩০ লক্ষ লোক কথা বলেন। এই উপপরিবারের অন্যান্য ভাষার মধ্যে আছে সেনেগালের ওলোফ ভাষা ও গিনির তেমনে ভাষা।
মান্দে উপপরিবারের ভাষাগুলি সেনেগাল, মালি, গিনি, লাইবেরিয়া এবং সিয়েরা লিওনে প্রচলিত। মালিতে প্রচলিত বাম্বারা ভাষা এই উপপরিবারের প্রধান ভাষা। অন্যান্য মান্দে ভাষার মধ্যে আছে সিয়েরা লিওনে প্রচলিত মেন্দে ভাষা এবং লাইবেরিয়া ও গিনিতে প্রচলিত ক্‌পেল্লে ভাষা।
ভোল্টীয় উপপরিবার বা গুর উপপরিবারের ভাষাগুলি মালি, কোত দিভোয়ার, ঘানা, টোগো, বেনিন, নাইজেরিয়া এবং বুর্কিনা ফাসোতে প্রচলিত।
কোয়া উপপরিবারের ভাষাগুলির মধ্যে ঘানাতে প্রচলিত তুই ভাষা এবং নাইজেরিয়াতে প্রচলিত ইয়োরুবা ভাষা প্রধান। এর মধ্যে ইয়োরুবা ভাষার বক্তাসংখ্যা সবচেয়ে বেশি; প্রায় ২ কোটি ২০ লক্ষ লোক ইয়োরুবা ভাষায় কথা বলেন। অন্যান্য কোয়া ভাষা লাইবেরিয়া, কোত দিভোয়ার, টোগো, এবং বেনিনে প্রচলিত।
আদামাওয়া পূর্ব উপপরিবারের ভাষাগুলি ক্যামেরুন, গণপ্রজাতন্ত্রী কঙ্গো (প্রাক্তন জায়ার) এবং মধ্য আফ্রিকান প্রজাতন্ত্রে প্রচলিত।
কর্দোফানীয় উপপরিবারের ভাষাগুলিতে ৫ লাখের বেশি লোক কথা বলেন না। এগুলি মূলত সুদানের নুবা পর্বত অঞ্চলে প্রচলিত। এদের মধ্যে সবচেয়ে বড় ভাষাটি হল মোরো ভাষা; এতে প্রায় ৩০ হাজার লোক কথা বলেন।
সোয়াহিলি ও ফুলফুলদে বাদে নাইজার-কঙ্গো পরিবারের অধিকাংশ ভাষাই সুরপ্রধান। সুরপ্রধান ভাষাতে একই বর্ণ নিয়ে গঠিত শব্দ ভিন্ন সুরে উচ্চারিত করলে এর অর্থ পালটে যায়। উদাহরণস্বরূপ, ইয়োরুবা ভাষায় মধ্য সুরে bi শব্দটি উচ্চারণ করলে এর অর্থ দাঁড়ায় "বাচ্চা প্রসব করা"। কিন্তু এটি নিম্ন সুরে উচ্চারণ করলে অর্থ দাঁড়ায় "বমি করা", উচ্চ সুরে উচ্চারণ করলে অর্থ হয় "প্রশ্ন করা"। বাম্বারা ভাষাতে ba শব্দটি উচ্চ সুরে বললে এর অর্থ হয় "নদী", কিন্তু নিম্ন সুরে বললে এর অর্থ হয় "ছাগল"।
বেনুয়ে-কঙ্গো উপদলের ভাষাগুলির আরেকটি গুরুত্বপূর্ণ বৈশিষ্ট্য হল এগুলির বিশেষ্য পদের ব্যবস্থা। এই ব্যবস্থায় বিশেষ্যমূলের আগে ও পরে আদিবিভক্তি ও অন্ত্যবিভক্তি বসতে পারে। বান্টু ভাষাগুলিতে সাধারণত আদিবিভক্তি ও তার পরে একটি বিশেষ্যমূল নিয়ে বিশেষ্য পদ গঠিত হয়। এই আদিবিভক্তি টি বচন নির্দেশ করতে পারে। সোয়াহিলি ভাষাতে বিশেষ্যের আগে m থাকলে একবচন বোঝায়, আর wa থাকলে বহুবচন বোঝায়। সুতরাং mtu বলতে বোঝায় "একজন ব্যক্তি" আর watu দিয়ে বোঝায় "অনেক লোক"। জুলু ভাষাতে umu/aba আদিবভক্তি দিয়ে যথাক্রমে একবচন/বহুবচন বোঝায়। সুতরাং umuntu এবং abantu দিয়ে যথাক্রমে একজন লোক ও বহু লোক বোঝায়। শোনা ভাষাতে একইভাবে বচনের জন্য mu/va আদিবিভক্তি জোড়াটি ব্যবহার করা হয়; তাই munhu/vanhu দিয়ে এক লোক, বহু লোক বোঝায়। সোয়াহিলি ভাষার বিশেষ্যমূল tu, জুলু ভাষার ntu, এবং শোনা ভাষার hu --- এই তিনটিই একই প্রত্ন-বান্টু উৎস থেকে এসেছে।
বান্টু ভাষাতে বিশেষ্য এবং অন্যান্য পদ যেমন নির্দেশক স্থানীয় পদ (এই, ওই, ইত্যাদি), ক্রিয়া এবং বিশেষণ সাযুজ্য রক্ষার্থে রূপ পরিবর্তন করে। "এই ভাল চেয়ারটি ভাঙা" --- এই বাক্যটি সোয়াহিলি ভাষাতে লেখা হয় kiti hiki kizuri kimevunijka। আর "এই ভাল চেয়ারগুলি ভাঙা" বাক্যটি সোয়াহিলিতে লেখা হয় এভাবে: viti hivi vizuri vimevunjika। অর্থাৎ বিভক্তি ki- ও vi- ক্রিয়া, নির্দেশক এবং বিশেষ্য সবগুলির সাথে বচনের সাযুজ্য রক্ষার্থে ব্যবহৃত হয়েছে। এই ধরনের সাযুজ্য সব বান্টু ভাষাতে বিদ্যমান।
আফ্রো-এশীয় ভাষাপরিবার
আফ্রো-এশীয় ভাষাগুলিতে উত্তর আফ্রিকা, সোমালিয়া, ইথিওপিয়া, ইরিত্রিয়া এবং মধ্য আফ্রিকার চাদ হ্রদের আশেপাশের এলাকার প্রায় ২০ থেকে ৩০ কোটি লোক কথা বলেন। আফ্রো-এশীয় ভাষাগুলির মৌলিক শব্দভাণ্ডার পর্যালোচনা করলে দেখা যায় এগুলি মূলত পশুচারণ ও কৃষিকাজের সাথে সম্পর্কিত। আফ্রো-এশীয় ভাষাপরিবারটি পাঁচটি উপপরিবারে বিভক্ত। সব মিলিয়ে প্রায় ৩৫০টির মত আফ্রো-এশীয় ভাষা আছে। উপপরিবারগুলি হল চাদীয়, বার্বার, সেমীয়, কুশীয় এবং মিশরীয়। এই ভাষাগুলির প্রত্নভাষাটি প্রাচীন সেমীয় ভাষা নামে পরিচিত; এটি প্রায় ৬০০০ বছর আগে বিভিন্ন শাখায় ভাগ হতে শুরু করে।
চাদীয় উপপরিবারের প্রায় ১০০টি ভাষাতে ৩ কোটিরও বেশি লোক কথা বলেন। এটি আফ্রো-এশীয় ভাষার বৃহত্তম উপপরিবার। হাউসা ভাষা প্রধানতম চাদীয় ভাষা এবং আফ্রো-এশীয় পরিবারেরও সবচেয়ে প্রধান ভাষাগুলির একটি। প্রায় ২ কোটি ২০ লক্ষ লোক মাতৃভাষা বা ২য় ভাষা হিসেবে স্বচ্ছন্দে হাউসা ভাষায় কথা বলতে পারেন। এদের অধিকাংশই উত্তর নাইজেরিয়া এবং দক্ষিণ নাইজারে বাস করেন। হাউসা পশ্চিমাঞ্চলীয় আফ্রিকার বাণিজ্যে, বিশেষ করে সেনেগাল ও কোত দিভোয়ারে এবং লিবিয়ার অংশবিশেষে, আন্তর্জাতিক ভাষা হিসেবে ব্যবহৃত হয়। হাউসা পার্শ্ববর্তী ভাষা যেমন ইয়োরুবা ও তুয়ারেগ ভাষা থেকে বহু শব্দ ঋণ নিয়েছে। এছাড়াও এটি আরবি ভাষা থেকেও প্রচুর শব্দ ঋণ নিয়েছে।
বার্বার ভাষাগুলিতে উত্তর আফ্রিকার প্রায় ১ কোটি ১০ লক্ষ লোক কথা বলেন। তামারশাক ভাষা প্রধানতম বার্বার ভাষা; তুয়ারেগ জাতির লোকেরা এই ভাষাতে কথা বলে।
সেমীয় ভাষাগুলির মধ্যে আছে আমহারীয় ভাষা এবং তিগ্রিনিয়া ভাষা। এই দুইটি ভাষা গেএজ নামের একটি আদি ভাষা থেকে উৎপন্ন হয়েছে; গেএজ ভাষাটি উত্তর ইথিওপিয়াতে ১০০০ থেকে ২০০০ বছর আগে প্রচলিত ছিল।
আফ্রো-এশীয় ভাষাগুলির অনেকগুলি সাধারণ বৈশিষ্ট্য আছে। এদের মধ্যে অন্যতম একটি বৈশিষ্ট্য হল শ্বাসাঘাত বা ঝোঁকযুক্ত ব্যঞ্জন। ব্যঞ্জনে ঝোঁক দিয়ে শব্দের অর্থ পরিবর্তন করে ফেলা যায়। যেমন হাউসা ভাষাতে mana শব্দটির অর্থ "আমাদের জন্য"। কিন্তু দ্বিতীয় n ব্যঞ্জনটি জোর দিয়ে উচ্চারণ করলে এর অর্থ দাঁড়ায় "চাপ দেওয়া"। তেমনি hama শব্দের অর্থ হাতুড়ি কিন্তু m-এ জোর দিলে এর অর্থ হয়ে যায় "হাই তোলা"। আফ্রো-এশীয় ভাষাগুলিতে পুং ও স্ত্রীবাচক শব্দগুলিতে রূপে পার্থক্য দেখতে পাওয়া যায়। যেমন আমহারিক ভাষাতে পুরুষ হল sew এবং মহিলা হল setu; আবার ligu মানে ছেলে আর ligitu মানে মেয়ে।
নাইলো-সাহারান ভাষাপরিবার
নাইলো-সাহারান ভাষাগুলি পূর্ব সাহারা, নীল নদের উত্তর উপত্যকা, মধ্য-পূর্ব আফ্রিকার ভিক্টোরিয়া হ্রদের আশেপাশের এলাকা এবং গণপ্রজাতন্ত্রী কঙ্গোতে প্রচলিত। এই ভাষাগুলিতে ২ থেকে ৩ কোটি লোক কথা বলেন। নাইলো-সাহারান ভাষাগুলিকে আবার ছয়টি উপদলে ভাগ করা হয়: নাইলোটীয়, সংঘাই, সাহারান, মাবান, কোমান এবং ফুর। চাদ ও নীল নদের মধ্যবর্তী এলাকায় হাজার হাজার বছর আগে এখানে প্রচলিত প্রাচীন একটি ভাষা থেকে এই ভাষাগুলির উৎপত্তি হয়েছে।
নাইলোটীয় উপদলটি সবচেয়ে বড়। এই ভাষাগুলি নীল নদ ও চারি নদীর তীর ধরে প্রচলিত। এদের মধ্যে আছে কেনিয়াতে প্রচলিত লুও ভাষা, কেনিয়া ও তানজানিয়াতে প্রচলিত মাসাই ভাষা এবং সুদান ও মিশরে নীল নদের উপত্যকায় প্রচলিত নুবিয়ান ভাষা। এই দলের অন্যান্য ভাষাগুলি চাদ, ইথিওপিয়া, গণপ্রজাতন্ত্রী কঙ্গো, এবং মধ্য আফ্রিকান প্রজাতন্ত্রে প্রচলিত।
সংঘাই ভাষাগুলি মালি ও নাইজারে নাইজার নদীর তীরে প্রচলিত।
সাহারান উপদলের ভাষাগুলির মধ্যে আছে নাইজেরিয়াতে প্রচলিত কানুরি, মধ্য সাহারাতে প্রচলিত তেদা, এবং চাদ ও সুদানে প্রচলিত জাঘাওয়া ভাষা।
ফুর ভাষাগুলি সুদানের দার্ফুর প্রদেশে প্রচলিত একটি ছোট উপদল।
নাইলো-সাহারান ভাষাগুলি সুরপ্রধান। কিছু কিছু নাইলো-সাহারান ভাষা ক্রিয়ার সাথে আদি- ও অন্ত্য- উভয় ধরনের বিভক্তি যোগ করে। তবে বান্টু ভাষাগুলির মত নাইলো-সাহারান ভাষাগুলিতে বিশেষ্যের সাথে বাক্যের অন্যান্য উপাদানের সাযুজ্য রক্ষিত হয় না।
খোইসান ভাষাপরিবার
খোইসান পরিবারে দুইটি উপদলে প্রায় ১২টি ভাষা আছে। উপদল দুইটি হল দক্ষিণ আফ্রিকান খোইসান এবং পূর্ব আফ্রিকান খোইসান। প্রায় ২ থেকে ৩ লক্ষ লোক এগুলিতে কথা বলেন। দক্ষিণ আফ্রিকান খোইসান ভাষার মধ্যে আছে নামা এবং নারোন ভাষা; এগুলি দক্ষিণ আফ্রিকার উত্তরাংশ, বতসোয়ানার দক্ষিণ-পশ্চিম অংশে এবং নামিবিয়াতে প্রচলিত। পূর্ব আফ্রিকান খোইসান ভাষাগুলির মধ্যে আছে সান্দাওয়ে ও হাদজা ভাষা; দুইটি ভাষাই তানজানিয়াতে প্রচলিত।
খোইসান ভাষাগুলিতে শীৎকার ধ্বনির আধিক্য দেখা যায়। বক্তার মুখে বায়ু চুষে এই শব্দগুলি তৈরি করেন। এক ধরনের শীৎকার ধ্বনি দুই ঠোঁট বন্ধ অবস্থা থেকে শুরু করে বায়ু চুষে ঠোঁট আলাদা করে উচ্চারণ করা হয়; চুমুর শব্দের সাথে এর মিল আছে।
আফ্রিকান লিখন পদ্ধতিসমূহ
আফ্রিকার স্থানীয় লিখন পদ্ধতি তিনটি। প্রাচীন মিশরের কপ্টীয় লিপি, ইথিওপিয়ার গেএজ লিপি এবং পশ্চিম আফ্রিকার ভাই লিপি। কপ্টীয় লিপিটি গ্রিক বর্ণমালার উপর ভিত্তি করে নির্মিত। এটি খ্রিস্টীয় ৩য় শতকে প্রাচীন মিশরীয় হায়ারোগ্লিফ পদ্ধতির পরিবর্তে ব্যবহৃত হওয়া শুরু হয়। গেএজ লিপিটিও ৩য় শতক থেকে প্রচলিত। এটি ইথিওপিয়ার সরকারি ভাষা আমহারীয় ভাষার লিখন পদ্ধতি হিসেবে ব্যবহার করা হয়। এটি একটি সিলেবলভিত্তিক পদ্ধতি, যাতে প্রতিটি চিহ্ন একটি ধ্বনি নয়, বরং একটি সিলেবল নির্দেশ করে। ভাই লিপিটিও একটি সিলেবলভিত্তিক লিপি; এটি লাইবেরিয়া এবং সিয়েরা লিওনে প্রচলিত।
বহু আফ্রিকান ভাষা যেমন হাউসা, সোয়াহিলি, বাম্বারা, ইত্যাদি লেখার জন্য আরবি লিপি ব্যবহার করা হত। কিন্তু আরবি লিপি আফ্রিকান ভাষাগুলি লেখায় প্রকাশের জন্য তেমন উপযোগী নয়। আরবি ভাষাতে মাত্র তিনটি স্বরধ্বনি আছে, যথা আ, ই এবং উ। কিন্তু সোয়াহিলি ভাষাতে আ, এ, ই, ও, উ---এই পাঁচটি স্বরধ্বনি আছে। এছাড়াও সোয়াহিলি ব্যঞ্জন প, গ, চ, এবং ভ-এর কোন অস্তিত্ব আরবি ভাষাতে নেই। খ্রিস্টান মিশনারি এবং ইউরোপীয় ঔপনিবেশিকদের আগমনের পর আরবি লিপির পরিবর্তে রোমান লিপিতে ভাষাগুলি লেখার চল হয়।
কিছু সংলাপ কিছু প্রলাপ
কিছু সংলাপ কিছু প্রলাপ ১৯৯৯ সালের ভারতীয় নাট্য চলচ্চিত্র। এটি রচনা এবং পরিচালনা করেছেন অশোক বিশ্বনাথন। এই চলচ্চিত্রে অভিনয়ে ছিলেন, সঞ্জিবন গুহ, নন্দিনী ঘোষাল, অশোক বিশ্বনাথন, লাবণি সরকার, বিশ্বজিৎ চ্যাটার্জী প্রমুখ।
চলচ্চিত্রটি অধিকাংশ দৃশ্যধারণ করা হয়েছে কলকাতার কলেজ স্ট্রিটের ভারতীয় কফি হাউসের। সেখানর আড্ডা এবং দুই তরুণ দম্পতির সম্পর্কে কেন্দ্র করে চলচ্চিত্রের কাহিনি রচিত হয়েছে। চলচ্চিত্রে সেই সময়ের কলকাতা নগরীর কমিউনিস্ট আন্দোলন পটভূমি রয়েছে। মুক্তি পর চলচ্চিত্রটি সমালোচকদের দ্বারা সাধারণত ইতিবাচক মন্তব্য লাভ করার পাশাপাশি ভারতের আন্তর্জাতিক চলচ্চিত্র উৎসবে ভারতীয় প্যানোরামা এবং ৪৬ তম জাতীয় চলচ্চিত্র পুরস্কার অনুষ্ঠানে পুরস্কার জিতেছিল।
অভিনয়ে
thumbnail|right|কিছু সংলাপ কিছু প্রলাপ চলচ্চিত্রে [[গৌতম চট্টোপাধ্যায়।]]
পাতা গীত
পাতা গীত ভারতের পশ্চিমবঙ্গের সীমান্তবর্তী পুরুলিয়া জেলার সাঁওতাল জনসমাজের এক বিশেষ প্রণয়াত্মক আনন্দগীতি।
বৈশিষ্ট্য
'পাতা'র সাঁওতালি প্রতিশব্দ হল 'পরব' বা উৎসব; তাই আক্ষরিক অর্থে পাতা গীত একধরনের পরব গীত। মূলত সমাজের কয়েকটি যৌবনতাড়িত গোপন হৃদয়ঘটিত সংবাদ বা তথ্যকে কেন্দ্র করে পাতাগীতের বিষয়বস্তু গড়ে ওঠে। নারীমনের আদিম অনাবৃত প্রণয়-সুখের মুখরিত এই গানের ভাষা সহজ ও সরল হলেও, ভাবব্যঞ্জনা গভীর। এর সুরে ও অম্ল-মধুর কটাক্ষে ধামসা-মাদল নৃত্যের ঐকতানে তারা যৌবনরসের মাদকতায় মেতে ওঠে।
হার্মিস
হার্মিস (প্রাচীন গ্রিক: ) গ্রিক পুরাণের দেবতাদের বার্তাবাহক এবং পাতালের অন্যতম পথপদর্শক। আর্কেডিয়ার সিলেনি পর্বতে তার জন্ম। অলিম্পিয়ান দেবতা হিসেবে তিনি সীমান্ত ও সীমান্ত পারাপারকারী পথিক, পশুপালক ও গবাদি পশু, তস্কর ও মিথ্যাবাদীদের ধূর্ততা, বাগ্মীতা ও রসবোধ, সাহিত্য ও কাব্য, ক্রীড়া ও ক্রীড়াবিদ, ভার ও ওজন, আবিষ্কার ও সাধারণ বাণিজ্যের দেবতা।. তার প্রতীকগুলি হল কচ্ছপ, মোরগ, ডানাওয়ালা চপ্পল, ডানাওয়ালা টুপি ও কেডুসিয়াস (এটি লায়্যারের পরিবর্তে অ্যাপোলো তাকে দিয়েছিলেন)।
গ্রিক ধর্মের রোমান সংস্করণে হার্মিস রোমান দেবতা মারকিউরির অঙ্গীভূত হন। রোমান মারকিউরির মূল উৎস এট্রুস্কান পুরাণ হলেও বাণিজ্যের পৃষ্ঠপোষকতা ইত্যাদি গ্রিক দেবতার অনেকগুলি গুণ তার মধ্যে আরোপিত হয়।
মঙ্গেশকর পরিবার
মঙ্গেশকর পরিবার (উচ্চারণ: [maŋɡeːʃkəɾ]) একটি প্রসিদ্ধ ভারতীয় পরিবার, যার প্রধান হলেন দীনানাথ মঙ্গেশকর। মারাঠি এই পরিবারের উৎপত্তি গোয়া। এই পরিবারের অন্যতম সদ্যসরা হলেন লতা মঙ্গেশকর, আশা ভোঁসলে, ঊষা মঙ্গেশকর, মীনা খড়িকর, হৃদয়নাথ মঙ্গেশকর।
দীনানাথ মঙ্গেশকর
এই সঙ্গীত পরিবারের প্রথম ব্যক্তি হলেন দীনানাথ মঙ্গেশকর। তিনি ১৯০০ সালের ২৯শে ডিসেম্বর তদানীন্তন পর্তুগিজ ভারতের মঙ্গেশি গ্রামে একজন মঙ্গেশ দেবতার মন্দিরের পূজারির ঘরে জন্মগ্রহণ করেন। তার পিতা গণেশ ভট্ট নবথে (অভিষেকী) একজন কর্হাডে ব্রাহ্মণ ছিলেন, যিনি গোয়ায় অবস্থিত বিখ্যাত মঙ্গেশি মন্দিরের পূজারি ছিলেন। তার মাতা যেসুবাঈ গোমন্তক মারাঠা সমাজের সদস্য ছিলেন। দীননাথের পিতামাতা বিবাহসূত্রে আবদ্ধ ছিলেন না, তাই তিনি তার পিতার ব্রাহ্মণ গোত্র ও বংশনামের উত্তরাধিকারী হয়নি। দীনানাথ ব্যবসায়ী ও ভূসামী শেঠ হরিদাস রামদাসের কন্যা সেবন্তীর সাথে বিবাহবন্ধনে আবদ্ধ হন। তাদের পাঁচ সন্তান রয়েছে, লতা মঙ্গেশকর, আশা ভোসলে, ঊষা মঙ্গেশকর, মীনা খড়িকর ও হৃদয়নাথ মঙ্গেশকর।
ঊষা মঙ্গেশকর
ঊষা মঙ্গেশকর একজন ভারতীয় গায়িকা। তিনি হিন্দি, মারাঠি, বাংলা, নেপালি, ভোজপুরি ও গুজরাতি গানে কণ্ঠ দিয়েছেন। তিনিও তার বড় বোনের মত অবিবাহিত রয়ে যান।
মীনা খড়িকর
মীনা খড়িকর ভারতীয় মারাঠি ও হিন্দি ভাষার গায়িকা ও সুরকার। তিনি বিভিন্ন শিশুতোষ গানের সুরের জন্য জনপ্রিয়তা অর্জন করেন। তিনি ২০১১ সালে খড়িকরের সাথে বিবাহবন্ধনে আবদ্ধ হন। তার পুত্র যোগেশ খড়িকর কয়েকটি গানে কণ্ঠ দিয়েছেন।
হৃদয়নাথ মঙ্গেশকর
হৃদয়নাথ মঙ্গেশকর একজন সুরকার ও গায়ক। তিনি মারাঠি কৌতুকাভিনেতা ডামুন্না মালবনকরের কন্যা ভারতী মালবনকর মঙ্গেশকরের সাথে বিবাহবন্ধনে আবদ্ধ হন। তাদের দুই পুত্র আদিনাথ মঙ্গেশকর ও বৈজনাথ মঙ্গেশকর এবং কন্যা রাধা মঙ্গেশকর। ২০০৯ সালে রাধা তার প্রথম অ্যালবাম নাব মাজা শামী প্রকাশ করেন।
খিচড়া
খিচড়া (উর্দুঃ کھچڑا) একধরনের হালিম জাতীয় খাবার যা দক্ষিণ এশিয়ার মুসলমান জনগোষ্ঠীর মধ্যে খুবই জনপ্রিয়। সারাবছরই খিচড়া খাওয়া হলেও পবিত্র রমজান মাসে খিচড়ার চাহিদা বেশি থাকে। গরুর গোশত, মসুরের ডাল এবং মসলা সহযোগে এটা তৈরী করা হয়, ধীরে ধীরে রান্না করে একটি ঘন পেস্ট প্রস্তুত করা হয় ।
ডালীম এবং খিচড়া
দক্ষিণ এশিয়ায় ডালীম এবং খিচড়া একই উপকরণে তৈরী করা হয়। তবে ডালীমে মাংসকে জ্বাল দিয়ে ডালের সংগে মিশিয়ে ফেলা হয় অন্যদিকে খিচড়াতে মাংসের টুকরা গুলো কিউব আকারেই থাকে।
খিচড়া এবং খিচুড়ি
খিচড়া হচ্ছে হালীম জাতীয় খাবার যা মাংস দিয়ে তৈরী হয় অন্যদিকে খিচুড়ি হচ্ছে নিরামিষভোজী খাবার যা ভাত এবং ডাল দিয়ে তৈরী হয়। তবে বর্তমান সময়ে গরু, মুরগী, খাসির মাংস দিয়েও খিচুড়ি রান্না করা যা ভুনা খিচুড়ি নামে সমধিক পরিচিত। এছাড়া রেস্টুরেন্ট সমূহে কড়াই খিচুড়ি সহ একাধিক খিচুড়ি আইটেম পাওয়া যায়।
ইয়াশার বুয়ুকানোত
জেনারেল মেহমেট ইয়াসার বুয়ুকানিত (জন্ম: ১লা সেপ্টেম্বর ১৯৪০) তুর্কি সশস্ত্র বাহিনীর ২৫তম চিফ অফ জেনারেল স্টাফ। ২৮শে আগস্ট ২০০৬ থেকে ২৮শে আগস্ট ২০০৮ পর্যন্ত তিনি এই বাহিনীর দায়িত্ব পালন করেছেন।
সোহ্‌রাওয়ার্দী পরিবার
সোহ্‌রাওয়ার্দী খান্দান হলো ভারতীয় উপমহাদেশের প্রাচীনতম নেতৃস্থানীয় সম্ভ্রান্ত পরিবার ও রাজনৈতিক বংশগুলোর মধ্যে অন্যতম যা নয়শত বছরেরও বেশি লিপিবদ্ধ ইতিহাস জুড়ে বিদ্যমান এবং একে বাঙালি নবজাগরণের সময় একটি গুরুত্বপূর্ণ প্রভাবশালী পরিবার হিসাবে বিবেচিত হয়। এই পরিবারটি অনেক বুদ্ধিজীবী তৈরি করেছে যারা রাজনীতি, শিক্ষা, সাহিত্য, শিল্প, কবিতা, সামাজিক-ধর্মীয় ও সামাজিক সংস্কারের ক্ষেত্রে উল্লেখযোগ্য অবদান রেখেছেন। পরিবারের অসংখ্য সদস্য, উভয় জৈবিক বংশধর এবং যারা পরিবারে বিবাহিত, তাদের রাজনীতিবিদ, আইনজীবী, বিচারক, ব্যারিস্টার, শিল্পী, শিক্ষাবিদ, সমাজকর্মী, কর্মী, লেখক, জন বুদ্ধিজীবী, মন্ত্রী, শিক্ষাবিদ, রাষ্ট্রনায়ক, কূটনীতিক এবং সমাজ সংস্কারক হিসাবে দীর্ঘ কর্মজীবন রয়েছে।
পারিবারিক ইতিহাস
এই পরিবারের উৎপত্তি ১১শ শতাব্দীর ইরানি দার্শনিক ও লেখক আবু আল-নাজিব সোহরাওয়ার্দীর কাছে পাওয়া যেতে পারে, যিনি ১১১৮ খ্রিস্টাব্দে সোহরাওয়ার্দীয়া সুফি তরিকা ও বংশ প্রতিষ্ঠা করেন, ইরানের একটি শহর সোহরেবর্দ থেকে পরিবারটির নাম পাওয়া যায় যেখানে নাজিব জন্ম নিয়েছিলেন, শিখেছিলেন, প্রচার করেছিলেন ও অবশেষে সুফি ধারার প্রতিষ্ঠা করেন। শিহাব উদ্দিন উমর সোহরাওয়ার্দীর মাধ্যমে এই পারিবারিক ধারা অব্যাহত ছিল, যার একজন নাতি ভারতে মামলুক শাসনামলে ১২০৭ সালে মুলতানে আসেন। চিশতিদের আগেও সোহরাওয়ার্দীদের প্রথম সুফি ভারতে আসেন। এই পরিবারটি তখন থেকে অনেক দার্শনিক ও সাধক তৈরি করেছে যারা মামলুকদের দ্বারা অত্যন্ত সম্মানিত ছিল, কারণ তারা তাদের প্রচারের মাধ্যমে মুলতানে সাম্রাজ্যের অবস্থানকে সুসংহত করতে প্রধান ভূমিকা পালন করে। বাহাউদ্দিন জাকারিয়া সোহরাওয়ার্দী ইলতুতমিশকে কুতুবুদ্দিন আইবেকের বৈধ উত্তরসূরি হিসাবে ঘোষণা করেন যা ইলতুতমিশকে উপমহাদেশে তার শাসন নিশ্চিত করতে সাহায্য করেছিল, যার ফলে নাসিরুদ্দিন কাবাছার মতো তার শত্রুদের পিছু হটতে হয়। সে বছরই ইলতুতমিশ বাহাউদ্দিন জাকারিয়াকে "শাইখুল ইসলাম" উপাধিতে ভূষিত করেন। সোহরাওয়ার্দীরাও রাজকীয় পৃষ্ঠপোষকতা পেয়েছিলেন। দিল্লির পরবর্তী সুলতানরা সোহরাওয়ার্দীদের প্রতি অনুগত ছিলেন, যার মধ্যে আলাউদ্দিন খিলজিও ছিলেন যিনি শেখ রুকনুদ্দিন সোহরাওয়ার্দীকে দিল্লির প্রবেশপথে নিজে এসে গ্রহণ করেন ও শ্রদ্ধার চিহ্ন হিসেবে তাঁর পায়ে চুম্বন করেন। এই পরিবারের আরেক বংশধর মখদুম ইয়াহিয়া মানেরি সোহরাওয়ার্দীর দরগায় প্রায়ই বাবর, বাহলোল লোদী ও পরে শের শাহ সুরি পরিদর্শন করতেন। তুগলকরাও সোহরাওয়ার্দীদের খুব প্রশংসা করত, বাহাউদ্দিন জাকারিয়া সোহরাওয়ার্দীর নাতি শাহ রুকন-ই-আলমের সমাধি ১৩২৪ খ্রিস্টাব্দে গিয়াসউদ্দিন তুগলক কর্তৃক পরিকল্পিত ও নির্মাণ করা হয়, যিনি পূর্বের একজন নম্র অনুসারী ছিলেন এবং তাকে দেখতে প্রায়ই মুলতানে যেতেন।